Pengemarked

Et pengemarked er et finansmarked for penger. I et pengemarked kan aktører med overskudd av penger låne ut til andre aktører som etterspør penger. Slike utlån skjer ved utstedelser av renteverdipapirer som for eksempel statskasseveksler. Pengemarkeder skiller seg fra andre markeder for lån ved at verdipapirene har kort løpetid hvor varigheten ikke er lenger enn et år. 

Renten som settes i disse markedene kalles pengemarkedsrente og blir i stor grad ansett som grunnlaget for renter som settes i valutaen det gjelder. Eksempler på pengemarkedsrenter er NIBOR (norske kroner) og LIBOR (britiske pund). Transaksjonene i pengemarkeder er av en viss størrelse slik at det kun er finansielle institusjoner, det offentlige og større selskaper som har tilgang til disse markedene.

Finansmarkeder
Penger